คือพึ่งมาเป็นช่วง กันยานี้ค่ะ คือเครียดมาก เครียดจนร้องไห้เลย เครียดเรื่องเรียนเป็นส่วนใหญ่คะ แม่ไม่เข้าใจเลย แม่สื่อไม่ตรงกับเรา ไม่รู้จะทำยังไงเลยค่ะ เวลาใกล้สอบก็จะยิ่งเครียดค่ะ บางครั้งอยู่ดีๆก็เครียดเลย เรากลัวจะไม่เป็นตามที่แม่หวังค่ะ ทำยังไงดีคะ อยากให้ตัวเองไม่คิดมาก แต่ชอบคิดมากกับเครียดตลอดเลย
สวัสดีค่ะ ความเครียดจากปัญหาต่างๆในชีวิตนั้นเกิดได้ในคนทั่วไปที่ต้องเผชิญกับปัญหาซึ่งหากมีความเครียดอยู่เป็นประจำอย่างต่อเนื่องก็อาจส่งผลกระทบต่อสุขภาพร่างกายและจิตใจ เช่นทำให้มีภาวะซึมเศร้า โรคซึมเศร้า หรือทำให้มีอาการทางกายเช่นปวดศีรษะ อ่อนเพลีย มึนหัวร่วมด้วยได้ดังนั้นแนะนำการแก้ไขปัญหาที่มีอยู่ โดยเปิดใจพูดคุยกับมารดา ตั้งใจอ่านหนังสือสอบให้ดีที่สุด ผลออกมาแค่ไหน ก็ถือว่าเราทำเต็มศักยภาพของเราแล้ว ไม่มีอะไรต้องเสียใจค่ะหากรู้สึกว่าเครียดมาก ซึมเศร้า ไม่สามารถไปเรียนหรือทำงานได้ตามปกติ มีความคิดอยากฆ่าตัวตาย อาจเป็นภาวะทางจิตที่ควรไปพบจิตแพทย์